En middelsstor (ca. 12 millimeter), avlang, lyst gråbrun trebukk. Kroppen er sylindrisk, antennene er kraftige, omtrent halve kroppslengden, svarte i spissen. Pronotum er litt tønneformet, litt bredere enn langt, dekkvingene jevnbrede. Kroppen har flere smale, brunsvarte tverrbånd, dekkvingene også fire uregelmessige, hvite tverrbånd, de to fremste av disse møtes gjerne på sidene slik at de danner en "C". Beina er korte og kraftige, føttene svarte.